《题云黄山宝林寺》
宋代·喻良能

弥勒下生地，溪山秀且长。
萧萧双树碧，冉冉片云黄。
晓日觚棱净，西风松桂香。
十年疏杖屦，玉石耿难忘。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。